משכן שילה (עלון שבת)

משכן שילה הוא עלון שבת היוצא לאור על ידי 'עמותת משכן שילה', אשר ממוקמת בגן יבנה.} העמותה הוקמה בשנת 2012 על ידי משפחת סעידי, אולם עוד לפני הקמת העמותה החל הגיליון לצאת לאור. ממאפייניו הבולטים: כל גיליון מכיל עשרות עמודים; תמונות רבנים שמעטרות את צידי הדפים; שירי שבת המודפסים בתחתיתם ותמונות מעוצבות. עד שנת 2026 יצאו 1000 גליונות. 

ב-2025 הודיע העלון שיפסיק את התקשרותו עם דפוס הארץ.

מבנה העלון ומרכיביו
העלון מודפס ב-64 עמודי צבע מלא (בגודל A4) על נייר כרומו, והוא כולל דברי תורה, הגות, הלכה, מוסר ויראת שמים, חידונים, שו"ת, סיפורים (קצרים ובהמשכים), קומיקסים ועוד.

הגיליון הוא כעין חוברת לימוד, כשבחציו הראשון בעיקר דברי התורה, ההגות וההלכה, ובחציו השני סיפורים וחידונים.

הגיליון משמר את המורשת של יהדות עדות המזרח ותימן בכך שמפרסם ליקוטים מדבריהם שאינם מצויים, אך מתפרסמים בו גם דברי רבנים מעדות אחרות. פינת הלכה בלווי חידות (מתוך כתבי הרב עובדיה יוסף), כותב הרב בנימין חותה.

הגיליון מפרסם דברי רבנים מכל זרמי היהדות החרדית, אבל מחרים את רבני הציונות הדתית.

מדור אחד מרכז דברי תורה קצרים, דבר תורה אחד לכל אחת מסעודות השבת. לידו מדור המרכז הלכות קצרות, לכל אחת מסעודות השבת.

בגיליון מספר סיפורי קומיקס בהמשכים. בעבר פורסמו בין השאר קומיקס המבוסס על אתהלך, קומיקס מאת נתנאל ובת-אל אפשטיין.

הגיליון מכיל סיפורי צדיקים קצרים, המיועדים לקריאה לילדים לפני השינה, בכל גיליון סיפור לכל אחד מלילות השבוע.

הפצה
בשונה מעלון שבת, במשכן שילה אין פרסומות והמימון בא בעיקר מתרומות, וגם מהקדשות שמודפסות בתחתית כל עמוד ובשני העמודים שבסוף הגיליון (לעילוי נשמה, לרפואה ועוד). לגיליון אין מנוי, אלא מפיצים. אנשים המעוניינים להפיץ את הגיליון בשכונתם, תורמים למערכת הגיליון סכום סמלי ומקבלים בכל שבוע מספר גליונות לחלוקה.

הגיליון מופץ בישראל, ונשלח גם למדינות מסוימות בחו"ל.

קישורים חיצוניים
 גיליונות משכן שילה באתר המאורות ניתן לראות כאן.

 הערות שוליים 

קטגוריה:ישראל: כתבי עת תורניים
קטגוריה:עלוני שבת